|  |  |
| --- | --- |
| ΕΛΛΗΝΙΚΗ ΔΗΜΟΚΡΑΤΙΑ |  |
| ΤΟΕΒ ΜΠΟΪΔΑ-ΜΑΥΡΗΣ | Θεσπρωτικό 5 Μαρτίου 2015 |
| ΕΔΡΑ: ΘΕΣΠΡΩΤΙΚΟ ΠΡΕΒΕΖΑΣ | Αρ. Πρωτ.: 37 |
| Ταχ. Κώδ..: 48300 – Θεσπρωτικό |  |

**ΔΙΑΚΗΡΥΞΗ ΔΗΜΟΠΡΑΣΙΩΝ**

**ΚΑΘΑΡΙΣΜΟΥ ΤΩΝ ΔΥΟ ΤΣΙΜΕΝΤΑΥΛΑΚΩΝ**

Ο ΤΟΕΒ Μπόϊδα-Μαυρής ανακοινώνει ότι όσοι ενδιαφέρονται να ερ­γαστούν για τον καθα­ρισμό των δύο τσιμενταυλάκων του για το έτος 2015, **να καταθέσουν δύο ξεχωριστές κλει­στές και σφραγισμένες προ­σφορές** στο γραφείο του Οργανισμού μας, στο Θε­σπρωτικό, **στις 27 Μαρτίου 2015, ημέρα Παρασκευή** **και ώρα 10.00΄- 11.00΄ π.μ.** ενώπιον της αρμόδιας τριμελούς επιτροπής, οι οποίες θα αποσφραγιστούν παρου­σία όλων των ενδιαφερομένων από την παραπάνω τρι­μελή επιτροπή.

Οι δύο τσιμενταύλακες είναι:

α) Ο μεγάλος τσιμενταύλακας που αρχίζει από τις πηγές Πριάλας (από υδρομάστευση) και καταλήγει στο αντλιοστάσιο Τύριας (Α6-Α7), και

β) Ο μικρός τσιμενταύλακας που βρίσκεται στην θέση Καστρί (βόρεια από τις δίδυμες δεξαμενές άρδευσης του ΤΟΕΒ).

Ο καθαρισμός των δύο τσιμενταυλάκων αφορά τόσο τις φερτές ύλες (λάσπες, χώ­ματα, πέτρες κλπ) που αυτοί έχουν μέσα τους, όσο και την φυ­τική βλά­στηση που υπάρχει σε αυτούς (βάτα, θάμνοι, μούσκλα κλπ).

Η εργασία του καθαρισμού και των δύο τσιμενταυλάκων σε όλο το μή­κος τους θα γίνει με χέρια, χωρίς την χρησιμοποίηση μηχανήματος. Η χρο­νική διάρ­κεια του καθαρισμού τους ορίζεται:

α) στις -15- ημέρες για τον μεγάλο τσιμενταύλακα (Μαυρής-Μπανάσι)

β) στις -7- μέρες για τον μικρό τσιμενταύλακα (στην θέση Καστρί),

εκτός αν οι εργασίες καθαρισμού τους διακοπούν από άλλη αιτία, όπως βροχή κλπ., οπότε τότε θα προσ­διοριστεί νέα ημερομηνία αποπεράτωσης-παράδοσής των, ανάλογα με την γενόμενη καθυστέρηση.

Η κάθε προσφορά θα περιλαμβάνει τις εργασίες καθαρι­σμού του κάθε τσι­μενταύλακα (ξεχωριστά για τον καθένα τσιμενταύλακα), μαζί με τον Φ.Π.Α. καθώς και τον Φόρο Εισοδήματος επί του σχετικού Τιμολογίου του, που θα κοπεί με την λήξη των εργα­σιών από τον μειοδότη.

Ο τελευταίος μειοδότης της καθεμιάς από τις δύο παραπάνω δημο­πρασίες (που μπορεί να είναι και ο ίδιος για τις δύο μαζί) θα αρχίσει αμέ­σως τις εργασίες καθαρισμού του. Σε περίπτωση που ο μειοδότης είναι ο ίδιος και για τις δύο δημοπρασίες, θα αρχίσει τις εργασίες του πρώτα από τον μεγάλο τσιμενταύλακα.

Τα έξοδα μετακίνησης των εργαζομένων, βαρύνουν τους ίδιους.

Ο

Πρόεδρος του ΤΟΕΒ

Αναστάσιος Μαλέσκος